b'\n_START_ARTICLE_\nJohn Fletcher\n_START_SECTION_\nBiografia\n_START_PARAGRAPH_\nFletcher va n\xc3\xa9ixer el desembre del 1579, i fou batejat el 20 de desembre a Rye, Sussex. Va morir de peste l\'agost del 1625 a Southwark, St. Saviour. Va anar a la Universitat de Corpus Christi quan tenia onze anys, per\xc3\xb2 no se sap si arrib\xc3\xa0 a graduar-s\'hi, si b\xc3\xa9 gaudia d\'una certa reputaci\xc3\xb3 com acad\xc3\xa8mic._NEWLINE_Juntament amb William Shakespeare i Ben Jonson, Fletcher era considerat pels seus contemporanis com un dels dramaturgs m\xc3\xa9s dotats i influents de la literatura jacobina. Va succedir Shakespeare com a cap a la companyia imperant londinenca dels King\'s Men. A difer\xc3\xa8ncia de William, John no era accionista de la firma. Del 1590 al 1642 es convert\xc3\xad en un dels vuit homes que sempre figuraven sota contracte per a nombrosos teatres de la capital anglesa, privilegi que compartia amb Thomas Heywood, Thomas Dekker, Philip Massinger, William Shakespeare, James Shirley, William Rowley i Richard Brome._NEWLINE_El seu talent \xc3\xa9s perceptible en dos subg\xc3\xa8neres literaris: la tragicom\xc3\xa8dia i la com\xc3\xa8dia de formes, que foren molt populars entre els dramaturgs que van viure durant el regnat de Carles I d\'Anglaterra i d\'Esc\xc3\xb2cia i la Restauraci\xc3\xb3 Anglesa._NEWLINE_El seu pare, Richard Fletcher, era un clergue ambici\xc3\xb3s i exit\xc3\xb3s, que fou en el seu moment capell\xc3\xa0 de Peterborough, bisbe de Bristol, Worcester i Londres, aix\xc3\xad com capell\xc3\xa0 per a la reina._NEWLINE_Com a capell\xc3\xa0, fou Richard Fletcher qui durant l\'execuci\xc3\xb3 de Maria Estuard, a Fotheringay "s\'agenoll\xc3\xa0 sobre la bastida i comen\xc3\xa7\xc3\xa0 a resar altament i llarga, en un estil ret\xc3\xb2ric i prolongat, com determinat a for\xc3\xa7ar el seu cam\xc3\xad dins de les p\xc3\xa0gines de la hist\xc3\xb2ria", i qui crid\xc3\xa0 a la seva mort "Tamb\xc3\xa9 morin tots els enemics de la reina!". John Fletcher tenia vuit anys llavors, i era cos\xc3\xad del poeta isabel\xc3\xad Phineas Fletcher._NEWLINE_Descomptant els registres de les seves obres, els detalls de la seva vida s\xc3\xb3n escassos. Entre el 1609 i el 1625 s\'estima que Fletcher es trobava involucrat en la producci\xc3\xb3 de quaranta-dues peces teatrals. Almenys vint-i-una n\'han estat exposades com a col\xc2\xb7laboracions, incloent-hi aportaments de Francis Beaumont, Nathan Field, William Shakespeare, William Rowley i Philip Massinger. Nom\xc3\xa9s nou obres van ser publicades mentre era viu._NEWLINE_\xc3\x89s fam\xc3\xb3s sobretot per escriure El domador domesticat el 1611, una seq\xc3\xbc\xc3\xa8ncia c\xc3\xb2mica de La fer\xc3\xa9stega domada, vint anys despr\xc3\xa9s que William Shakespeare.\n_START_SECTION_\nObres\n_START_PARAGRAPH_\n\xc3\x89s gaireb\xc3\xa9 impossible d\'establir una cronologia exacta o una exclusiva atribuci\xc3\xb3 dels seus treballs. Tan populars eren les obres de Beaumont i Fletcher, que una autoria \xc3\xa9s molt plausible, sense descartar oportunes contribucions d\'altres autors.'